༄༅། །ང་བརྒྱད་མའི་རྩ་འགྲེལ་བཞུགས།
༄༅། །བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་འཇམ་དཔལ་
གཞོན་ནུར་གྱུར་པ་ལ་ཕྱག་འཚལ་ལོ། །སྒྲ་པ་ང་ཡིན་རྟོག་གེ་པ་ང་སྨྲ་བ་ངན་འཇོམས་
ང་འདྲ་མེད། །སྡེབ་སྦྱོར་ང་མཁས་སྙན་ངག་ང་ཉིད་མངོན་བརྗོད་འཆད་ལ་འགྲན་
མེད་ང༌། །དུས་སྦྱོར་ངས་ཤེས་ཕྱི་ནང་ཀུན་རིག་རྣམ་དཔྱོད་བློ་གྲོས་མཚུངས་མེད་
ང༌་། །དེ་འདྲ་གང་ཡིན་ས་སྐྱ་པ་སྟེ་མཁས་པ་གཞན་དག་གཟུགས་བརྙན་ཡིན།། །།
འགའ་ཞིག་འདི་སྐད་དུ་འདྲི་སྟེ། ས་སྐྱ་པཎྜི་ཏ་ཁྱོད་མཁས་པ་རྣམས་ལ་ཡོངས་
སུ་གྲགས་པའི་ཤེས་བྱ་ཕལ་ཆེ་བར་ཤེས་པར་ཁས་འཆེ་བ་ཞིག་འདྲ་ན་མངོན་པའི་ང་
རྒྱལ་གྱིས་མི་ཤེས་བཞིན་དུ་ཤེས་སོ་སྙམ་ནས་ཁས་འཆེས་སམ། འོན་ཏེ་ཤེས་པ་དང་
མི་ཤེས་པ་གང་གི་(༣༠༠)ཡང་རྟོག་དཔྱོད་མ་བཏང་བར་བསྙོན་ཚིག་ལྟར་འདོད་རྒྱལ་
དུ་ཁས་བླངས་པ་ཞིག་གམ། གལ་ཏེ་ཡ་རབས་ཀྱི་ཚུལ་དུ་ལེགས་པར་ཤེས་པ་ལ་ཤེས་
པར་བཟུང་ནས་དྲང་པོའི་རང་བཞིན་ཉིད་སྨྲས་པ་ཡིན་ནམ་ཞེ་ན། སྨྲས་པ། འདི་
རྒྱུ་མཚན་མེད་པར་སྨྲས་པ་མ་ཡིན་གྱི་ལེགས་པར་ཐོས་ཤིང་ཤེས་ལ། གཞན་དག་
ལ་ཡང་ཆོས་དང་མཐུན་པར་ལན་འདེབས་ནུས་པར་མྱོང་བས་གྲུབ་ནས་སྒྲ་པ་ང་ཡིན་
ཞེས་བྱ་བ་ལ་སོགས་པ་སྨྲས་སོ། ། དེ་ལ་སྒྲ་ནི་བརྡ་སྤྲོད་པར་བྱེད་པའི་བསྟན་བཅོས་
ཡིན་ལ། དེའི་གཙུག་གི་ནོར་བུ་ལྟ་བུ། སྒྲ་ཀ་ལཱ་པ་དང༌་། ཙནྡྲ་པ་དང༌། དེ་དག་
གི་མིང་གི་སྒྲ་སྒྲུབ་པ་སུ་བནྟི་དང༌་། སྒྲའི་བྱིངས་སྒྲུབ་པ་ཏི་ངནྟའི་རབ་ཏུ་བྱེད་པ་
གཉིས་དང་། བྱེད་པའི་ཚིག་སྒྲུབ་པ་པུ་ནྱ་ཤྲཱིས་མཛད་པའི་པྲ་ཀྲྀ་ཡ་ལ་སོགས་པ་
548

ང་བརྒྱད་མའི་རྩ་འགྲེལ།
སྒྲའི་བསྟན་བཅོས་ཡན་ལག་དང་བཅས་པ་ཐོས། འདི་དག་སྨྲ་བ་ལ་རྒྱ་གར་གྱི་པཎྜི
ཏ་སྒྲ་ལེགས་པར་ཤེས་པ། ཆགས་སྡང་མེད་ཅིང་གཟུ་བོ་སྨྲ་བ་གཅིག་ལ་དྲིས་ན། ཁོ་
བོའི་རྣམ་པར་ཐར་པ་ཤེས་པར་འགྱུར་རོ། །སྒྲའི་བསྟན་བཅོས་བོད་ལ་ཉེ་བར་མཁོ་
བ་ཙམ་ཞིག་ཁོ་བོས་མཁས་པ་རྣམས་འཇུག་པའི་སྒོ་ཞེས་བྱ་བའི་བསྟན་བཅོས་སྦྱར་
བ་དེར་བལྟ་བར་བྱའོ། །དེས་ན་སྒྲ་པ་ང་ཡིན་ཞེས་སྨྲས་སོ། །རྟོག་གེ་པ་ང་ཡིན་
ཞེས་སྨྲ་བ་ཡང༌། རྟོག་གེ་ནི་གཞུང་དོན་གྱི་འགལ་འབྲེལ་དཔྱོད་པའི་བསྟན་བཅོས་
ཡིན་ལ་དེའི་བསྟན་བཅོས་གཙུག་གི་ནོར་བུ་ལྟ་བུ་ཚད་མ་ཀུན་ལས་བཏུས་
དང་། དེའི་ཚིག་དོན་གཏན་ལ་འབེབས་པ་ཚད་མ་རབ་ཏུ་བྱེད་པ་སྡེ་བདུན་ཡན་
ལག་དང་བཅས་པ་ཤེས་ལ། རྣམ་འགྲེལ་ཉན་པ་ཉིད་ཀྱི་ཚེའང་ཚད་མ་ཀུན་ལས་
བཏུས་ཀྱང་བཤད་གཞིར་བྱས་ནས་ཐོས་པ་ཡིན་ནོ། །འདི་དག་ལེགས་པར་ཤེས་པ་
ཡང་རྒྱ་གར་གྱི་པཎྜི་ཏ་སྡེ་བདུན་ལེགས་པར་ཤེས་པ་རྣམས་དང་། བོད་ཀྱི་རྟོག་གེ་
པ་བློ་གྲོས་དང་ལྡན་པ། གཞུང་ལུགས་ཤེས་པ། བློ་གཟུ་བོར་གནས་པ་དག་དང་
བརྩད་ཅིང་དྲིས་པའི་སྒོ་ནས་བདག་གིས་རྩོད་པའི་ཚུལ་དང་བཤད་པའི་སྒོ་ནས་གཞུང་
དང༌་། དོན་གྱི་འགལ་འབྲེལ་ལེགས་པར་བསྡེབས་པའི་བློའི་སྤོབས་པ་འདི་ཙམ་ཞིག་
གོ་ཞེས་རྟོག་གེ་བ་དེ་དག་གིས་རྟོགས་པར་ཟད་དོ། །རིགས་པའི་འཇུག་ཚུལ་འདི་
ཡང་ཁོ་བོས་བྱས་པའི་ཚད་མའི་བསྟན་བཅོས་རིགས་པའི་གཏེར་ཞེས་བྱ་བ་དེར་བལྟ་
བར་བྱའོ། །དེས་ན་རྟོག་གེ་པ་ང་ཞེས་སྨྲས་པ་ཡིན་ནོ། །སྨྲ་བ་ངན་འཇོམས་ང་འདྲ་
མེད། །ཅེས་སྨྲ་བར་ནུས་པ་ཡང༌། རང་གི་སྡེ་པ་གྲུབ་མཐའ་འཛིན་པ་བྱེ་བྲག་ཏུ་
སྨྲ་བ་དང་། མདོ་སྡེ་པ་སྟེ་དོན་སྨྲ་བ་གཉིས་དང་། རྣམ་བཅས་དང་། རྣམ་མེད་
པ་སྟེ་རྣམ་རིག་སྨྲ་བ་གཉིས་དང༌། ཐམས་ཅད་ངོ་བོ་ཉིད་མེད་པར་སྨྲ་བ་དབུ་མ་
པ་སྟེ། བདེ་བར་གཤེགས་པའི་བསྟན་པ་ཁས་ལེན་པ་སངས་རྒྱས་པའི་རིགས་པར་
549

ས་སྐྱ་བཀའ་འབུམ། ༼ཙ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
སྨྲ་བ་ལྔ་དང༌་། ཆོས་འདི་ལས་ཕྱི་རོལ་དུ་གྱུར་པ། གྲངས་ཅན་པ་དང༌། རིག་པ་
ཅན་དང་། རིག་བྱེད་པ་དང་། ཟད་བྱེད་པ་དང༌། ཚུ་རོལ་མཛེས་པ་བ་སྟེ། མུ་
སྟེགས་རྟོག་གེ་སྡེ་ལྔ་སྟེ།
མདོར་ན་རང་དང་གཞན་གྱི་སྡེ་པ་བཅུ་པོ་དེ་དག་ལ་གྲགས་
པའི་ལུང་དང་རིགས་པའི་འགལ་འབྲེལ་གྱི་གནད་ཤེས་པས་མ་རྟོགས་པ་དང་ལོག་
པར་རྟོག་པ་དང་། ཐེ་ཚོམ་གྱི་སྐྱོན་གསུམ་སེལ་ཞིང་མངོན་སུམ་དང་། རྗེས་སུ་
དཔག་པ་དང༌་། ཡིད་ཆེས་པའི་ཚིག་དང༌། གྲགས་པ་གསལ་བའི་སྒོ་ནས་གནོད་
པ་རྣམ་པ་བཞི་དང་། དོན་དང་། བློ་དང་། སྒྲའི་སྐྱོན་བརྗོད་པས་གཏན་ཚིགས་
ལྟར་སྣང་སུན་འབྱིན་པ་དང་། ཚིག་དོན་དང༌། ལྟག་ཆོད་ལ་སོགས་པའི་སྒོ་ནས་
སྒྱུ་ཐབས་སུ་སུན་འབྱིན་པ་དང་། ཐུབ་པ་རྐང་མིག་ལ་སོགས་པ་ཚར་གཅད་པའི་
གནས་ཉི་ཤུ་རྩ་གཉིས་བཤད་པ་(༣༠༡)དང་། མཁས་པ་རྣམས་ཀྱི་གཙུག་གི་ནོར་བུའི་
བཞེད་པ་རྒོལ་བ་དང༌། ཕྱིར་རྒོལ་བ་ལ་བརྟེན་པའི་ཚར་གཅད་པའི་གནས་ལེགས་
པར་གོ་བས་ཆོས་དང་མཐུན་པར་ཕྱིར་རྒོལ་བ་ཚར་གཅོད་ཀྱི་རྩོད་པའི་སྐབས་འཆོལ་
བར་བྱ་བའི་དོན་དུ། གར་དང་། ཅ་ཅོ་དང་། སྡིགས་མཛུབ་དང༌་། མིག་ཟུར་
དང༌་། ཟུར་སྟོན་པ་དང༌། རྣ་བ་མི་གཏོད་པ་དང་། རྒྱབ་ཀྱིས་ཕྱོགས་པ་དང༌།
པུས་མོས་འགྲོ་བ་དང་། སྤྲེའུ་ལྟར་མགོ་དང་ཁ་བཞིན་བསྒྱུར་བ་དང་། སྨྱོན་པ་ལྟར་
རྒྱུན་མ་ཆད་པར་སྨྲ་བ་དང་། གོའི་དོགས་པ་ལྟར་མྱུར་བར་མྱུར་བར་བཤུགས་པ་
དང་། ས་འཐོར་བ་དང༌་། སྨྲས་ནས་འབྲོས་པ་དང་། བརྗོད་པ་མ་རྫོགས་པར
རྒྱལ་བའི་སྒྲ་སྒྲོགས་པ་དང་། དཔུང་པོ་ལ་ངོར་བསྟོད་དེ། ཕྱོགས་སུ་སྡུད་པ་
དང༌། དཔུང་འབྱིན་ཏེ་སྒྲོགས་སུ་འཇུག་པ་དང་། ཡི་གེ་དང་། ཕྲིན་དང༌་། ཕོ་
ཉའི་སྒོ་ནས་ཕ་རོལ་སྨ་ཅི་ཕེབས་སུ་གཏོང་བ་དང་། རང་ལ་རྒྱལ་བའི་སྒྲ་ཐོབ་པར་
བྱ་བའི་ཕྱིར་ངན་གཡོའི་སྦྱོར་བ་སྣ་ཚོགས་ཀྱི་སྒོ་ནས་ཕ་རོལ་གྱི་མགོ་སྨོད་པ་ནི། བླུན་
- 550

ང་བརྒྱད་མའི་རྩ་འགྲེལ།
པོ་འགའ་ཞིག་མགུ་བར་ནུས་ཀྱང་། མཁས་པ་རྣམས་ཀྱིས་ཁྲེལ་ཞིང་། རང་ཉིད་
ངོ་ཚ་བའི་གནས་ཡིན་ནོ། །དེའི་ཕྱིར་དེ་ལྟ་བུའི་རྩོད་པ་ནི་མཁས་པ་རྣམས་མི་བཞེད
དོ། །གྲུབ་པའི་མཐའ་འདི་དག་ཀྱང་ཁོ་བོས་བྱས་པའི་གྲུབ་མཐའི་རྣམ་འབྱེད་ཅེས་
བྱ་བའི་བསྟན་བཅོས་དེར་བལྟ་བར་བྱའོ། །དེ་ལྟར་རིགས་པ་དང་རིགས་པ་མ་ཡིན་
པའི་རྩོད་ཚུལ་ཤེས་པས། སྨྲ་བ་ངན་འཇོམས་ང་འདྲ་མེད་ཅེས་སྨྲས་པ་ཡིན་
ནོ། །སྡེབ་སྦྱོར་ང་མཁས་ཞེས་སྨྲས་པ་ཡང༌་། སྡེབ་སྦྱོར་ནི་ཡི་གེ་དང་ཚིག་བསྡེབས་
པའི་སྦྱོར་བའོ། །དེ་ལའང་ཚིགས་སུ་བཅད་པ་གཉིས་ཏེ། རྒྱུད་འཕེལ་དང་བསྐྱེད་
པའོ། །དང་པོ་ལའང་མཉམ་པ་དང་། ཕྱེད་མཉམ་པ་དང་། མི་མཉམ་པ་སྟེ་གསུམ་
ལས། དེ་དག་སོ་སོའི་རྣམ་པར་གཞག་པ་ཡང་། སྤྱིའི་མཚན་ཉིད་དང་། བྱེ་བྲག་
གི་མཚན་ཉིད་གཉིས་གཉིས་ཡོད་པ་ལས། སྤྱི་ལ་དབྱངས་སྒྲོགས་དང༌་། རབ་དགའ་
དང༌། རྗེས་སུ་བསྔགས་པ་ལ་སོགས་པ་དང་། སོ་སོའི་དབྱེ་བ་དབུས་ཕྲ་དང་།
གཞོན་ནུ་རོལ་པ་དང་། རྐང་བཀྲ་དང་། བཤོལ་གདོང་དང༌། རྨ་བྱའི་འགྲོས་
དང་། དབང་པོ་རྡོ་རྗེ། ཉེ་དབང་རྡོ་རྗེ། ཉེར་བསྐྱེད། འཇོ་བ། ས་ལི་ནི་ལ་
སོགས་པ་དང་། དེ་བཞིན་དུ་སྟག་རྣམ་པར་རྩེན་པ་དང་། སེང་གེ་རྣམ་པར་
བསྒྱིངས་པ་དང་། མེ་ཏོག་ཕྲེང་འཛིན་ལ་སོགས་པའོ། །གཉིས་པ་བསྐྱེད་པ་ལ་དབྱེ་
ན། འཕགས་པ་དང་། རོ་ལངས་ཅན་དང་། ཕྱི་མོ་མཉམ་པ་སྟེ་གསུམ་མོ། །དེ་
དག་སོ་སོའི་རྣམ་པར་གཞག་པ་ཡང་། ཕན་བྱེད་དང་། ཡངས་མ་དང་།
འཕགས་
པའི་དབྱངས་ལ་སོགས་པ་ཕྱི་མོ་བགྲང་བའི་སྦྱོར་བ་རྣམས་ཡིན་ནོ། །དེ་དག་གི་ཡི་
གེའི་སྦྱོར་བ་ཡང༌། རིང་བ་དང་། ཐུང་བ་དང༌། མཐུག་པ་དང་། སྲབ་པ་
དང་། རྐྱང་པ་དང༌། བརྩེགས་པ་རྣམས་ལ་ལྕི་ཡང་དང༌། ངལ་བསོ་བའི་གནས་
ཀྱིས་ཕྱེ་བའི་སྡེབ་སྦྱོར་ཏེ། འདི་དག་ལེགས་པར་ཤེས་པར་འདོད་པས། ཁོ་བོས་བྱས་
- 551

ས་སྐྱ་བཀའ་འབུམ། ༼《ཅི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
པའི་སྡེབ་སྦྱོར་སྣ་ཚོགས་མེ་ཏོག་གི་ཆུན་པོ་ཞེས་བྱ་བའི་བསྟན་བཅོས་སུ་བལྟ་བར་
བྱའོ། །དེ་ལྟ་བུ་སྟོན་པའི་གཞུང་། སྡེབ་སྦྱོར་རིན་ཆེན་འབྱུང་གནས་དང༌། བྲྀཏྟ་
མཱ་ལ་ལ་སོགས་པའི་ལེགས་པར་ཤེས་པས་སྡེབ་སྦྱོར་ང་མཁས་ཞེས་སྨྲས་པ་ཡིན་
ནོ། སྙན་ངག་ང་ཉིད་ཅེས་སྨྲས་པ་ཡང་། སྙན་ངག་གི་མཚན་ཉིད་སྟོན་པར་བྱེད་
པ་རྒྱན་གྱི་བསྟན་བཅོས་དང་། དེའི་མཚན་ཉིད་དང་མི་འགལ་བར་སྟོན་པར་བྱེད་
པ་སྙན་ངག་གི་གཞུང་གཉིས་ལས། དང་པོ་ལའང་ཡི་གེ་དང་། མིང་དང་། ཚིག་
དང་། ངག་དང་། རབ་ཏུ་བྱེད་པ་དང་། དེ་དག་གི་དོན་དང་། དཔེ་དང་།
དོན་གྱི་རྒྱན་( ༣༠༢)དང་། རྒྱན་གྱི་སྐྱོན་དང༌། ཡོན་ཏན་དང༌། སྒེག་པ་
དང་། དཔའ་བ་དང༌། མི་སྡུག་པ་དང་། དགོད་པ་ལ་སོགས་པ་ཉམས་དགུའི་
མཚན་ཉིད་དང་། དེ་དག་གི་དབྱེ་བསྡུ་དང༌། དེས་བརྗོད་བྱའི་དོན་ལ་སྦྱོར་བ་
དང༌་། དེ་དག་གི་བརྒལ་ལན་དང་། རྩོད་སྤོང་གི་སྒོ་ནས་གཞུང་ལུགས་དང་མི་
འགལ་བའི་རིགས་པ་དང་། སྔ་རབས་སྙན་ངག་པའི་ལུང་དང་སྦྱར་བ་སྟོན་པ་དཎྜིའི་
བསྟན་བཅོས་དང་། དབྱངས་ཅན་གྱི་མགུལ་རྒྱན་སྟོང་ཕྲག་བརྒྱད་པའི་གཞུང་ལས་
ཇི་ལྟར་འབྱུང་བའི་གནད་རྣམས་ཤེས་པ་དང༌།
གཉིས་པ་དེས་བསྒྲུབས་པའི་སྙན་
ངག་དངོས་ལ་ཡང་སྐྱེས་རབས་ལ་རྒྱུད་སྦྱར་བ་དང་། ཟློས་གར་ལ་གཞི་སྦྱར་བ་
གཉིས་ལས། དང་པོ་བསྟན་བཅོས་མཁས་པ་རྣམས་ལ་ལེགས་པར་གྲགས་པ། ཐོས་
པ་ཙམ་གྱིས་དབྱངས་ཅན་གྱི་ངག་འཇུག་པ། སྣང་བའི་ཉི་མ་ལ་སོགས་པ་ཆེན་པོ་
གསུམ་དང༌། གཞོན་ནུ་འབྱུང་བ་ལ་སོགས་པ་ཆུང་ངུ་གསུམ་ལེགས་པར་ཐོས་
ལ། སྐྱེས་པའི་རབས་ཀྱི་ཕྲེང་བ། སྙན་ངག་གི་གཙུག་ལག་ལྟར་བཤད་ཤེས་པ་
དང་། འདི་དག་འཆད་པའི་བསྟན་བཅོས་ཀྱང་། ཁོ་བོས་བྱས་པའི་མཁས་པའི་ཁ་
རྒྱན་ཞེས་བྱ་བའི་བསྟན་བཅོས་དེར་བལྟ་བར་བྱའོ། །གཉིས་པ་ཟློས་གར་ལ་ཡང་
552

ང་བརྒྱད་མའི་རྩ་འགྲེལ།
ཟློས་གར་གྱི་བསྟན་བཅོས་བྷ་ར་ཏ་ལས་ཇི་ལྟར་འབྱུང་བའི་མདོ་འཛིན་པ་དང་། ཆས་
སུ་འཇུག་པ་དང༌་། བཞད་གད་མཁན་དང་། དེ་དག་གི་སིལ་སྙན་དང༌་། རྫ་རྔ་
དང༌་། པ་ཌ་ཧ་དང༌། མུ་ཀུ་ཏ་དང་། པི་ཝང་དང༌། ཀ་ཎ་ཌི་དང༌། ཕེག་རྡོབ་
དང༌་། ཀ་ཎ་པ་དང༌། ཛྷ་ཛྷ་རི་ལ་སོགས་པ་དུ་མ་དང་། དེ་དག་གི་མཚན་ཉིད་
རྣམས་དང༌། ངག་གི་འདོན་སྦྱོར་དུ་མ་དང༌།
ལུས་ཀྱི་རྣམ་འགྱུར་སྣ་ཚོགས་
དང་། དབྱངས་ཀྱི་བྱེ་བྲག་ཐ་དད་པ་རྣམས་ལྔའི་རྗེས་སུ་སྐྱེས་པ་དང་། དྲུག་གི་
རྗེས་སུ་སྐྱེས་པ་དང་། དྲང་སྲོང་གི་རྗེས་སུ་སྐྱེས་པ་དང༌། བློ་གསལ་གྱི་རྗེས་སུ་སྐྱེས་
པ་ལ་སོགས་པའི་འདྲེན་པ་དང་། དཀྱུས་གཅིག་སྦྱར་བ་དང༌། དཀྱུས་གཉིས་པ་
དང༌་། ཕྱེད་ཕྱི་མ་ལ་སོགས་པའི་མཚན་ཉིད་རྣམས་བསྟན་བཅོས་དང་མཐུན་པར་
ཁོང་དུ་ཆུད་དོ། །ཟློས་གར་གྱི་བསྟན་བཅོས་དབྱངས་འདྲེན་པའི་ཕྱོགས་ཙམ་ཞིག་
ཁོ་བོས་བྱས་པའི་རོལ་མོའི་བསྟན་བཅོས་སུ་བལྟ་བར་བྱའོ། །དེ་ལྟ་བུའི་ཟློས་གར་
གྱི་བསྟན་བཅོས་བྱ་བ་ཀླུ་རྣམས་རབ་ཏུ་དགའ་བར་བྱེད་པའི་བསྟན་བཅོས་དང་།
གཟུགས་ཀྱི་སྙེ་མ་ལ་སོགས་པའི་བསྟན་བཅོས་ལ་རྗོད་བྱེད་དཀྱུས་མ་ཕལ་ཆེ་བ་ནི་
ལེགས་པར་སྦྱར་བ་སཾ་སྐྲྀ་ཏའི་སྐད་གླུར་བླངས་པ་དང་བུད་མེད་ཀྱི་བརྗོད་པ་ཕལ་
ཆེ་བ་ནི་རང་བཞིན་གྱི་སྐད་པྲ་ཀྲྀ་ཏ། བྲན་ཕོ་དང་། བྲན་མོ་དང་། བཞད་གད་
མཁན་ལ་སོགས་པས་སྐབས་བཙལ་ཞིང་ཅོ་འདྲི་བ་དང་༌། གླེང་བསླང་བ་ལ་སོགས་
པ་ཕལ་ཆེ་བ་ནི་ཨ་བ་བྷཾ་ཤ་ཏ་ཟུར་ཆག་པའི་སྐད། འབྱུང་པོ་དང༌། གནོད་སྦྱིན་
དང༌་། རོ་ལངས་ལ་སོགས་པ་དང་། མི་དང་མི་མ་ཡིན་པ་འགའ་ཞིག་གི་སྐབས་
སུ་བབ་པ་མགོ་སྨོས་པའམ། ཡོངས་སུ་རྫོགས་པའི་ཚིག་ཁྲོ་བ་དང༌། རྒོད་བག་
དང༌་། ཆགས་པ་དང༌་། སྟེག་ཚིག་དང་། མི་བཟོད་པ་དང་། གཞོགས་འཕྱས་
ལ་སོགས་པའི་ངག་ཕལ་ཆེ་བ་པི་ཤཱ་ཙི་ཀ་ཞེས་བྱ་བ་ཤ་ཟའི་སྐད་ཀྱིས་བརྗོད་པ་
-553-

ས་སྐྱ་བཀའ་འབུམ། ༼ཙི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
སྟེ། མདོར་ན་སྐད་རིགས་བཞིའི་སྒོ་ནས་ཟློས་གར་གྱི་ཚོམས་གཅིག་བཤད་པས་མཁས་
པ་ནས་བྱིས་པའི་བར་ཡིད་འཕྲོག་ཅིང་མགུ་བར་བྱེད་པ། ཟློས་གར་གྱི་བསྟན་བཅོས་
ཀྱང་འཆད་ཤེས། དེ་ལྟར་ན་ཚིག་གི་རྒྱན་དང་། སྐྱེས་པའི་རབས་དང་ཟློས་གར་
ལ་སོགས་པ་མཁས་པ་དག་དགའ་བར་བྱེད་པའི་གཞུང་ལུགས་རྣམས་ཤེས་པས། དེས་
ན་སྙན་ངག་ང་ཉིད་ཅེས་སྨྲས་པ་ཡིན་ནོ། །མངོན་བརྗོད་འཆད་ལ་འགྲན་མེད་
ང༌་། །ཞེས་སྨྲས་པ་ཡང༌་། །(༣༠༣)མཁས་པ་རྣམས་ལ་གྲགས་པའི་མིང་གི་རྣམ་
གྲངས། བརྡ་སྤྲོད་པ་རྣམས་ཀྱི་སྒྲས་ལེགས་པར་བསྒྲུབས་པའི་འཆི་མེད་མཛོད་
དང༌། སྣ་ཚོགས་གསལ་བ་ལ་སོགས་པ་ནས་ཇི་ལྟར་འབྱུང་བའི་སངས་རྒྱས་
དང༌་། བྱང་ཆུབ་སེམས་དཔའ་དང་། ཉན་ཐོས་དང་རང་སངས་རྒྱས་ལ་སོགས
པའི་མཚན་གྱི་རྣམ་གྲངས་དང་། ལྷ་དང་། ཀླུ་དང་། གནོད་སྦྱིན་དང༌། དྲི་ཟ་
དང་། ལྷ་མ་ཡིན་དང་། ནམ་མཁའ་ལྡིང་དང་། མི་འམ་ཅི་དང༌། རིག་པ་འཛིན་
པ་དང་། དྲང་སྲོང་དང་། ཕྱོགས་ཀྱི་གླང་པོ་བརྒྱད་དང༌། ཕྱོགས་སྐྱོང་བ་བཅུ་
དང་།